**การรายงานผลการดำเนินงานในรอบปีงบประมาณ พ.ศ. 256๑**

**องค์การบริหารส่วนตำบลแหลมรัง**

**อำเภอบึงนาราง จังหวัดพิจิตร**

----------------------------------------------------------

ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3

บัญญัติให้องค์กรปกครองส่วนท้องถิ่น ต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่ายและผลการดำเนินงานในรอบปี เพื่อให้ประชาชนมีส่วนร่วมในการตรวจสอบ และกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ ๒) พ.ศ. 2559 ข้อ 14(5) กำหนดให้ผู้บริหารองค์กรปกครองส่วนท้องถิ่น เสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายน และภายในเดือนตุลาคมของทุกปี

ดังนั้น เพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทยพุทธศักราช

2550 มาตรา 287 วรรค 3 และตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ ๒) พ.ศ. 2559 ข้อ 14(5) องค์การบริหารส่วนตำบลแหลมรัง จึงขอรายงานผลการดำเนินงานการจัดทำงบประมาณการใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. 2561 มาเพื่อให้มีส่วนร่วมในการตรวจสอบและกำกับการบริหารจัดการขององค์การบริหารส่วนตำบลแหลมรัง

**การวางแผนงบประมาณ**

องค์การบริหารส่วนตำบลแหลมรังได้จัดทำ แผนพัฒนาท้องถิ่นมีสี่ปี (พ.ศ.๒๕๖๑ - ๒๕๖๔)

และแผนพัฒนาท้องถิ่น 4 ปี (พ.ศ. 2561 - 2564) ฉบับเพิ่มเติม ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ ๒) พ.ศ. 2559 โดยผ่านการมีส่วนร่วมของประชาชน เช่น การจัดเวทีประชาคม เพื่อรับฟังปัญหาและความต้องการที่แท้จริงของประชาชนในพื้นที่ก่อนนำมาจัดทำโครงการ โดยบรรจุโครงการไว้ในแผนพัฒนาท้องถิ่น 4 ปี (พ.ศ. 2561 - 2564) และแผนพัฒนาท้องถิ่น 4 ปี (พ.ศ. 2561 - 2564)

ฉบับเพิ่มเติม

**วิสัยทัศน์การพัฒนา** **(VISION) ขององค์การบริหารส่วนตำบลแหลมรัง**

 **ส่งเสริมการศึกษา พัฒนาแหล่งท่องเที่ยว**

 **มุ่งบริการประชาชน สร้างชุมชนเข้มแข็ง**

 **ส่งเสริมคุณภาพชีวิต ตามหลักเศรษฐกิจพอเพียง**

**พันธกิจ (MISSION)**

1. ส่งเสริมด้านการศึกษา และพัฒนาบุคลากร กีฬาและนันทนาการสืบสานและอนุรักษ์ศิลปวัฒนธรรมท้องถิ่น และภูมิปัญญาท้องถิ่น

 2. ส่งเสริมพัฒนาแหล่งท่องเที่ยวและสวนสาธารณะเพื่อสุขภาพ
 3. พัฒนาระบบการให้บริการประชาชนตามหลักธรรมาภิบาล

 4. พัฒนาแกนนำหมู่บ้านให้มีบทบาทในการพัฒนาชุมชนมากขึ้น

5. พัฒนาและส่งเสริมเกษตรกรให้ใช้เกษตรอินทรีย์

6. อนุรักษ์และปรับปรุงทรัพยากรธรรมชาติและสิ่งแวดล้อมให้มีความยั่งยืน

7. ส่งเสริมและรณรงค์การมีส่วนร่วมของประชาชนให้มีการอนุรักษ์ฟื้นฟูทรัพยากรธรรมชาติและสิ่งแวดล้อม

8. สนับสนุนให้มีการจัดตั้งศูนย์กำจัดขยะมูลฝอย เพื่อสุขอนามัย และสุขภาพชีวิตของประชาชน

9. ส่งเสริมและพัฒนาคุณภาพชีวิตของประชากรให้ได้มาตรฐานและถูกสุขลักษณะ

10. ส่งเสริมและให้ความรู้กับประชาชนตามแนวหลักปรัชญาเศรษฐกิจพอเพียง

11. สร้างความพร้อมเข้าสู่ประชาคมอาเซียน

**ยุทธศาสตร์การพัฒนา**

**ยุทธศาสตร์ที่** 1 : บริหารจัดการทรัพยากรน้ำ สิ่งแวดล้อม พลังงาน และการท่องเที่ยว

**เป้าประสงค์**

1. ลดภาวะโลกร้อน

2. มีการอนุรักษ์ฟื้นฟูทรัพยากรธรรมชาติ และสิ่งแวดล้อม

3. มีการการบริหารจัดการสิ่งแวดล้อม และการบริหารการจัดการขยะ และสิ่งปฏิกูล

**ตัวชี้วัดและค่าเป้าหมาย**

1. ร้อยละของทรัพยากรธรรมชาติและสิ่งแวดล้อมได้รับการอนุรักษ์ ฟื้นฟูทรัพยากรธรรมชาติและสิ่งแวดล้อม

2. ระดับความสําเร็จของประสิทธิภาพการบริหารจัดการสิ่งแวดล้อม และการบริหารการจัดการขยะ และสิ่งปฏิกูล

**กลยุทธ์**

1. ส่งเสริมและรณรงค์การมีส่วนร่วมของประชาชนให้มีการอนุรักษ์ฟื้นฟูทรัพยากรธรรมชาติ และสิ่งแวดล้อม

2. สนับสนุนให้มีการจัดตั้งศูนย์กำจัดขยะมูลฝอย เพื่อสุขอนามัย และสุขภาพชีวิตของประชาชน

**ยุทธศาสตร์ที่ 2** : เพิ่มขีดความสามารถการแข่งขันภาคการเกษตร/นอกภาคเกษตรและสินค้าข้าว

**เป้าประสงค์**

 1. ดำเนินการก่อสร้างปรับปรุงเส้นทางคมนาคม แหล่งน้ำ ระบบสาธารณูปโภคและสาธารณูปการ

 2. แก้ไขปัญหาและตอบสนองความต้องการของประชาชน

 3. มีความสามารถในการแข่งขันภาคการเกษตรเพิ่มขึ้น

**ตัวชี้วัดและค่าเป้าหมาย**

1. ร้อยละของประชาชนที่ได้รับความสะดวก

2. จำนวนแหล่งน้ำที่เพิ่มขึ้นและประชาชนอยู่ในสภาพแวดล้อมที่ดี

3. พัฒนาเศรษฐกิจในภาคการเกษตรและนอกภาคการเกษตรเพื่อให้ประชาชนอยู่ดีกินดีเพิ่มขึ้น

**กลยุทธ์**

1. ก่อสร้างพัฒนาปรับปรุงบำรุงเส้นทางคมนาคม

2. จัดหาและพัฒนาแหล่งน้ำเพื่อการเกษตร

3. ก่อสร้างพัฒนาปรับปรุงระบบสาธารณูปโภค สาธารณูปการ

**ยุทธศาสตร์ที่** 3 : แก้ปัญหาและมุ่งพัฒนาสังคมตามแนวทางเศรษฐกิจพอเพียง

**เป้าประสงค์**

 1. ส่งเสริมและพัฒนาคุณภาพชีวิตประชาชน ให้มีคุณภาพชีวิตที่ดี ทั้งร่างกาย และจิตใจ

 2. ส่งเสริมสนับสนุนกลุ่มอาชีพต่างๆ มีความมั่นคงในชีวิต

 3. ส่งเสริมศิลปวัฒนธรรม ประเพณี ศาสนา การศึกษาให้แก่เด็ก เยาวชนและประชาชน

**ตัวชี้วัดและค่าเป้าหมาย**

1. ร้อยละประชาชนที่มีคุณภาพและมั่นคงในชีวิตที่ดี

 2. ร้อยละของประชาชนที่ยกระดับคุณภาพชีวิตที่ดีขึ้น ได้รับการพัฒนาส่งเสริมด้านสุขภาพ การศึกษา การกีฬา การอนุรักษ์ศิลปะ วัฒนธรรม ประเพณีและภูมิปัญญาท้องถิ่น

**กลยุทธ์**

1. ส่งเสริมและพัฒนาอาชีพให้แก่ประชาชน

 2. ป้องกันการแพร่ระบาดของโรคติดต่อ

 3. ส่งเสริมและพัฒนาคุณภาพชีวิตให้ประชาชนในด้านสาธารณสุขและสุขภาพด้านการกีฬา

 4. พัฒนาคุณภาพชีวิตเด็ก สตรี คนชรา คนพิการ และผู้ด้อยโอกาส

 5. ส่งเสริมขนบธรรมเนียมประเพณี ศิลปะ วัฒนธรรม และภูมิปัญญาท้องถิ่น

**ยุทธศาสตร์ที่** 4 : พัฒนาองค์กรด้วยกระบวนการมีส่วนร่วมตามหลักธรรมาภิบาล

**เป้าประสงค์**

 1. ส่งเสริมและพัฒนาบุคลากรให้มีความรู้ ความสามารถและทักษะ

 2. จัดหาเครื่องมือที่อำนวยความสะดวกในการปฏิบัติงานได้อย่างมีประสิทธิภาพ

 3. ส่งเสริมและสนับสนุนการมีส่วนร่วมของประชาชนในการพัฒนาท้องถิ่น

**ตัวชี้วัดและค่าเป้าหมาย**

1. ร้อยละบุคลากรที่มีศักยภาพ

 2. ร้อยละของการบริหารจัดการ

3. ร้อยละของผู้รับบริการให้มีความพึงพอใจต่อการบริการ

4. ร้อยละชุมชนมีความเข้มแข็งและเป็นระเบียบเรียบร้อยขึ้น

**กลยุทธ์**

1. บริหารงานขององค์กรปกครองส่วนท้องถิ่น โดยยึดหลักธรรมาภิบาล

 2. พัฒนาบุคลากรให้มีความรู้ ความสามารถและทักษะเพื่อให้สามารถปฏิบัติงานได้อย่างมีประสิทธิภาพ

 3. ยกระดับระบบบริหารจัดการภาครัฐ ให้ทันสมัยสอดคล้องกับหลักธรรมาภิบาลและตอบสนองต่อความต้องการของประชาชนผู้มาเยือนอย่างมีประสิทธิภาพ

**ยุทธศาสตร์ที่ 5** : สร้างความพร้อมขององค์การบริหารส่วนตำบลเข้าสู่ประชาคมอาเซียน

**เป้าประสงค์**

 **1.** องค์การบริหารส่วนตำบลมีความพร้อมเข้าสู่ประชาคมอาเซียน

2. เด็กเยาวชน และประชาชนเล็งเห็นความสำคัญของภาษาอังกฤษ

**ตัวชี้วัดและค่าเป้าหมาย**

 **1.** ร้อยละความสําเร็จของการจัดการศึกษา

2. ร้อยละของเด็กเยาวชน และประชาชนมีความรู้ด้านภาษาอังกฤษเพิ่มขึ้น

**กลยุทธ์**

1. ส่งเสริมและสนับสนุนแหล่งเรียนรู้ของท้องถิ่นเพื่อรองรับประชาคมอาเซียน

**ยุทธศาสตร์ที่ 6** : การรักษาความมั่นคง ความปลอดภัยในชีวิตและทรัพย์สิน

**เป้าประสงค์**

1. แก้ไขปัญหาอุทกภัยทำให้ประชาชน

 2. ประชาชนอยู่ร่วมกันในสังคมอย่างมีความปลอดภัยในชีวิตและทรัพย์สิน

**ตัวชี้วัดและค่าเป้าหมาย**

1. จำนวนอุทกภัยที่ลดลงทำให้ประชาชนที่มีน้ำใช้เพื่อการเกษตรได้ตลอดทั้งปี

 2. ร้อยละของประชาชนที่มีความปลอดภัยในชีวิตและทรัพย์สิน

 3. ร้อยละของประชาชนที่ได้รับความรู้ในการแก้ไขปัญหายาเสพติด

**กลยุทธ์** 1. สนับสนุนการป้องกันและช่วยเหลือประชาชนที่ได้รับความเดือดร้อนจากภัยธรรมชาติและ

สาธารณภัย

 2. ดำเนินมาตรการป้องกันและปราบปรามอาชญากรรมและยาเสพติดทุกประเภท

**ยุทธศาสตร์ที่** 7 : พัฒนาคุณภาพมาตรฐานการศึกษา และระบบการจัดการเรียนรู้ให้หลากหลายเพื่อมุ่งสู่ความเป็นเลิศ

**เป้าประสงค์**

1.ส่งเสริมและพัฒนาคุณภาพมาตรฐานการศึกษาและระบบการจัดการเรียนรู้

 2. ส่งเสริมการเรียนรู้ของนักเรียนให้มีความรู้ ความสามารถ และทักษะทางวิชาการ

 3. พัฒนาแหล่งเรียนรู้นวัตกรรมทางการศึกษาหลากหลาย

**ตัวชี้วัดและค่าเป้าหมาย**

1. ร้อยละของนักเรียนมีความรู้ ความสามารถ และทักษะทางวิชาการ

**กลยุทธ์**

1. ส่งเสริมและสนับสนุนการจัดการศึกษาให้แก่นักเรียนพัฒนาทักษะ วิชาชีพเบื้องต้น ในระบบ นอกระบบ และตามอัธยาศัย

**การจัดทำงบประมาณ**

ผู้บริหารองค์การบริหารส่วนตำบลแหลมรัง ได้ประกาศใช้ข้อบัญญัติงบประมาณ พ.ศ**.** 2561 เมื่อวันที่ 22 กันยายน 2560 โดยมีงบประมาณรายจ่ายประจำปีงบประมาณ พ.ศ. 2561 ทั้งสิ้น 46,461,990.- บาท จำแนกตามยุทธศาสตร์แผนพัฒนาท้องถิ่น 4 ปี (พ.ศ. 2561 - 2564) และแผนพัฒนาท้องถิ่น 4 ปี (พ.ศ. 2561 - 2564) ฉบับเพิ่มเติม ได้ดังนี้

|  |  |  |
| --- | --- | --- |
| **ยุทธศาสตร์** | **โครงการที่ตั้งไว้ในข้อบัญญัติงบประมาณ พ.ศ. 2561** | **โครงการที่ดำเนินการจริง** |
| **โครงการ** | **งบประมาณ** | **โครงการ** | **งบประมาณ** |
| **ยุทธศาสตร์ที่ 1** \* บริหารจัดการทรัพยากรน้ำ สิ่งแวดล้อม พลังงาน และการท่องเที่ยว | 8 | 230,000 | 1 | 7,500 |
| **ยุทธศาสตร์ที่ 2** \* เพิ่มขีดความสามารถการแข่งขันภาคการเกษตร/นอกภาคเกษตรและสินค้าข้าว | 34 | 4,799,300 | 0 | 0 |
| **ยุทธศาสตร์ที่ 3** **\*** แก้ปัญหาและมุ่งพัฒนาสังคมตามแนวทางเศรษฐกิจพอเพียง | 47 | 14,874,000 | 6 | 5,549,428 |
| **ยุทธศาสตร์ที่ 4** **\*** พัฒนาองค์กรด้วยกระบวนการมีส่วนร่วมตามหลักธรรมาภิบาล | 53 | 4,231,370 | 25 | 2,805,373.53 |
| **ยุทธศาสตร์ที่ 5** \* สร้างความพร้อมขององค์การบริหารส่วนตำบลเข้าสู่ประชาคมอาเซียน | 9 | 360,000 | 1 | 49,300 |
| **ยุทธศาสตร์ที่ 6** \* การรักษาความมั่นคง ความปลอดภัยในชีวิตและทรัพย์สิน | 5 | 155,000 | 1 | 26,880 |
| **ยุทธศาสตร์ที่ 7** \* พัฒนาคุณภาพมาตรฐานการศึกษา และระบบการจัดการเรียนรู้ให้หลากหลายเพื่อมุ่งสู่ความเป็นเลิศ | 6 | 9,273,900 | 6 | 2,501,031.52 |
| **การจัดซื้อครุภัณฑ์** | 21 | 594,800 | 0 | 0 |
| **รวมทั้งหมด** | **183** | **34,518,370** | **40** | **10,939,513.05** |